КЫРГЫЗ РЕСПУБЛИКАСЫНЫН БИЛИМ БЕРҮҮ ЖАНА ИЛИМ МИНИСТРЛИГИ

“НУР” ЖАЛАЛ-АБАД КОЛЛЕДЖИ

СУНУШТАЛДЫ БЕКИТИЛДИ

“Нур”ЖАКтын ББСКб инспектору: “Нур” ЖАКтын директорунун о.и.б.о.б:

\_\_\_\_\_\_\_\_\_\_\_\_\_ Г.О.Токтоматова \_\_\_\_\_\_\_\_\_\_\_\_\_\_ Э.Э.Божиева

“\_\_\_\_\_” \_\_\_\_\_\_\_\_\_\_\_\_\_ 2020-жыл. “\_\_\_\_” \_\_\_\_\_\_\_\_\_\_\_\_\_\_ 2020-жыл.

**“НУР” ЖАКтын ОРТО КЕСИПТИК АДИСТИКТЕРИ БОЮНЧА БААЛОО КАРАЖАТТАРЫНЫН ФОНДУ ЖӨНҮНДӨГҮ ЖОБО**

**ЖАЛАЛ-АБАД 2020**

**1.Жалпы жоболор**

1.1. “Нур” ЖАКтын орто кесиптик адистиктери боюнча баалоо каражаттарынын фонду жөнүндөгү жобо (мындан кийин жобо) орто кесиптик багыттагы адистерди даярдоо программаларынын студенттеринин окуган дисциплиналары, дисциплиналар аралык курстары, кесиптик модулдар, практикалар, курстук долбоорлор боюнча колледждеги баалоо каражаттарынын фондунун (БКФ) структурасына болгон талаптарды, иштеп чыгуу тартибин макулдашуу жана бекитүү тартибин аныктайт.

1.2. Аталган жобо төмөнкүлөргө таянып иштелип чыгарылды:

- КРнын “Билим берүү жөнүндөгү” мыйзамына, КРнын Өкмөтүнүн №346 (29.05.2012) “КР жогорку жана орто кесиптик билим берүү мекемелеринин иш жүргүзүүсүн жөнгө салуучу ченемдик укуктук актыларды бекитүү жөнүндөгү” токтомуна;

- КРнын орто кесиптик билим берүүнүн мамлекеттик билим берүү стандартына;

- “Нур” ЖАКтын Уставына.

1.3. БКФ – бул конкреттүү орто кесиптик багыттагы адистерди даярдоо программаларын аяктаган студенттердин окутуунун ар кандай стадияларындагы билимин, билгичтиктерин, көндүмдөрүн, ар түрдүү компетенцияларынын ошондой эле аттестациялык текшерүүлөргө арналган методикалык жана текшерүүчү материалдардын комплекти.

1.4. Адистик боюнча БКФ орто кесиптик багыттагы студенттерди даярдоодогу окугандардын программаны өздөштүрүүсүнүн сапатын баалоо системасынын усулдук-ченемдик камсыздалышынын негизги бөлүгү болуп саналат.

1.5. БКФ орто кесиптик деңгээлдеги студенттерди даярдоо программасынын түзүмүнө кирет.

1.6. БКФти колдонуучулар болуп колледждин студенттери, окутуучулары, өндүрүштүк окутуунун устаттары саналат.

1.7. Орто кесиптик деңгээлде студенттерди даярдоодо ар бир дисциплина , дисциплина аралык курстар, кесиптик модулдар, практикалар боюнча БКФ негизинен студенттердин өз алдынча иштеринин натыйжаларын аныктап, пландаштырат жана компетенцияларды өздөштүрүү сапатынын баалайт.

1.8. Колледж күнүмдүк жана аралык текшерүүлөрдү өткөрүү үчүн БКФны түзөт.

1.9. Аралык аттестациянын БКФсын колледж өз алдынча иштеп чыгып бекитет, ал эми мамлекеттик жыйынтыктоочу аттестация үчүн БКФ иш берүүчүлөр менен макулдашылгандан кийин иштелип чыгып бекитилет.

1.10. Бул жобо колледжде ишке ашырылып жаткан билим берүү процессинин бардык катышуучулары тарабынан аткарууга тийиш.

**2. БКФны түзүүнүн максаттары**

2.1. Орто кесиптик деңгээлдеги студенттерди даярдоонун адистиктин БКФсын түзүүнүн максаты болуп окутуунун ар бир этабында орто кесиптик билим берүүнүн (ОКББнүн) мамлекеттик билим берүү стандартынын (МББСнын) талаптарына дал келүү.

2.2. БКФ төмөнкү маселелерди чечет:

- ОКББнүн МББС боюнча тиешелүү адистик тарабынан аныкталган окугандардын комптенциялардын калыптануу деңгээлин жана керектүү болгон билимдерди, билгичтиктерди, көндүмдөрдү кабыл алуу процесстерин башкаруу жана көзөмөлдөө;

- бүтүрүүчүлөрдүн, жалпы жана кесиптик компетенциялардын топтому түрүндө аныкталган орто кесиптик деңгээлин жана студенттерди даярдоону ишке ашыруу максаттарына жетүүнү башкаруу жана көзөмөлдөө;

- дисциплиналарды, дисциплиналар аралык курстарды, кесиптик модулдарды өздөштүрүү процесстерин жана практикалардын бардык түрлөрүн өтөөдөгү оң жана терс натыйжаларды белгилөө менен бирге алдын алуучу иш-чараларды пландаштыруу жана окугандардын жетишкендиктерин баалоо;

- колледждин билим берүү процессинин салттуу методдорун жаңылоо жана инновациялык методдорду киргизүү менен болочоктогу кесиптик ишмердүүлүктүн милдеттерине окутуунун натыйжаларынын дал келүүсүн камсыз кылуу.

**3.БКФны түзүү жана бекитүү**

3.1. Адистик боюнча БКФ баалоонун негизги принциптерине таянып калыптанат:

- валиддүүлүк (баалоо объекттери окутуунун коюлган максаттарына дал келиши керек);

- ишенимдүүлүк (жыйынтыктарды баалоонун бирдиктүү критерийлеринин жана стандарттарын колдонуу );

- акыйкаттулук (ар түрдүү студенттер үчүн ийгиликке жетүүдө бирдей мүмкүнчүлүктөрүнүн болушу);

- эффективдүүлүк (ишмердүүлүктүн натыйжаларынын алдыга койгон максаттарга дал келүүсү).

3.2. Адистик боюнча БКФ түзүлүп жатканда төмөнкүдөй дал келүүлөр камсыз болушу керек:

- тиешелүү адистиктин ОКББнүн МББСна;

- орто кесиптик деңгээлде студенттерди даярдоо багытынын окуу планына;

- дисциплинанын (модулдун ), практиканын жумушчу программасына;

- окутуучу колдонгон билим берүү технологияларына.

3.3. Адистик боюнча БКФнын структуралык элементтери:

- титулдук барак;

- дисциплина боюнча көзөмөлдөөчү – баалоочу каражаттардын комплекти;

- кесиптик модул боюнча көзөмөлдөөчү – баалоочу каражаттардын комплекти.

3.4. Башка баалоочу каражаттарды иштеп чыгуу жана аларды БКФга киргизүү дисциплинаны, дисциплиналар аралык курстарды, практикаларды жана курстук долбоорлорду жетектеген окутуучулардын чечими менен кабыл алынат.

3.5 БКФ ар бир адистик боюнча иштелип чыгылат

3.6. Колледждин Баалоо каражаттарынын фонду окутуучулар иштеп чыккан көзөмөлдөөчү-баалоочу каражаттардын комплектисинен түзүлөт.

3.7. БКФ өзүнө тесттик тапшырмаларды, текшерүү иштерди, тесттерди ж.б. кабыл болгон компетенциялардын деңгээлин жана студенттердин билимин, билгичтигин жана көндүмдөрүн баалоо каражаттарын камтыйт.

3.8. БКФ кагаз жана электрондук түрдө түзүлүп, окуу жайдын Окуу бөлүмүндө сакталат.

3.9. БКФ программасы ПЦКнын отурумунда каралып бекитилет.

**4. БКФны түзүү боюнча жоопкерчилик**

4.1. Адистик боюнча БКФнын түзүлүшүн көзөмөлдөөчү болуп тиешелүү адистиктин ПЦКнын төрагасы (төрайымы) дайындалат.

4.2. ПЦКнын төрагасы (төрайымы) тарабынан окутуучулардын курамынан адистиктин БКФсын түзүүгө жооптуу окутуучу дайындалат. БКФ чыгармачыл окутуучулардын тобу менен да түзүлүшү мүмкүн.

4.3. БКФ түзүүчү окутуучу анын иштелип чыгуу сапатына жана туура түзүлүшүнө жооп берет.

ББСК боюнча инспектору: \_\_\_\_\_\_\_\_\_\_Г.О.Токтоматова